CELEX: C2005/115/48
Language: sk
Date: 2005-05-14 00:00:00
Title: Vec T-92/05: Žaloba podaná 25. februára 2005: Movingpeople.net International B.V. proti Úradu pre harmonizáciu vnútorného trhu (ochranné známky a vzory)

14.5.2005   
            
            
               SK
            
            
               Úradný vestník Európskej únie
            
            
               C 115/26
            
         Žaloba podaná 25. februára 2005: Movingpeople.net International B.V. proti Úradu pre harmonizáciu vnútorného trhu (ochranné známky a vzory)
   (Vec T-92/05)
   (2005/C 115/48)
   Jazyk, v ktorom bola žaloba podaná: angličtina
   Movingpeople.net International B.V., so sídlom v Helmonde (Holandsko), v zastúpení: G.S.C.M. van Roeyen a T. Berendsen, lawyers, podal 25. februára 2005 na Súd prvého stupňa Európskych spoločenstiev žalobu proti Úradu pre harmonizáciu vnútorného trhu (ochranné známky a vzory).
   Ďalší účastník konania pred odvolacím senátom bol Thomas Schäfer, bydliskom v Schashagene (Nemecko).
   Žalobca navrhuje, aby Súd prvého stupňa:
   
               —
            
            
               zrušil napadnuté rozhodnutie tak, aby prihláška ochrannej známky Spoločenstva č. 1 997 733 bola prijatá pre všetky požadované tovary v triedach 10, 12 a 20,
            
         
               —
            
            
               zaviazal Úrad a/alebo namietateľa nahradiť trovy konania.
            
         Žalobné dôvody a hlavné tvrdenia
   
               Prihlasovateľ ochrannej známky spoločenstva:
            
            
               Movingpeople.net International B.V.
            
         
               Prihlasovaná ochranná známka Spoločenstva:
            
            
               Obrazová ochranná známka „movingpeople.net“ pre tovary v triedach 10, 12 a 20 (Vozidlá; zariadenia pre pohyb po zemi, pomocou vzduchu alebo vody, ... ; všetky uvedené tovary špeciálne vyrobené pre telesné postihnuté osoby a iné osoby vyžadujúce pomoc; ... ) – prihláška č. 1 997 733
            
         
               Majiteľ ochrannej známky alebo označenia, ktoré boli základom námietky v konaní o námietke:
            
            
               Thomas Schäfer
            
         
               Ochranná známka alebo označenie, ktoré boli základom námietky:
            
            
               Národná slovná ochranná známka „MOVING PEOPLE“ pre tovary a služby v triedach 12 a 37 (Vozidlá; letecké zariadenia; elektrické invalidné vozíky a invalidné vozíky pre pacientov, ... )
            
         
               Rozhodnutie námietkového oddelenia:
            
            
               Zamietnutie prihlášky ochrannej známky Spoločenstva pre namietané tovary
            
         
               Rozhodnutie odvolacieho senátu:
            
            
               Zamietnutie odvolania
            
         
               Dôvody žaloby:
            
            
               Porušenie článku 8 ods. 1 písm. b) nariadenia Rady (ES) č. 40/94 (1)
               
            
         
      (1)  Nariadenie Rady (ES) č. 40/94 z 20. decembra 1993 o ochrannej známke Spoločenstva, Ú. v. ES L 11 z 11.1.1994, s. 1.